Sheila Dara Aisha

Sheila Dara Aisha (sabelluna èkennal mènangka Baby; lahèr 24 September 1992) èngghi panèka sorang palakon, penyanyè, moḍèl, pengusaha sareng parèntèng lampa ḍâri Inḍonèsia.Melvina Tionardus dan Mahar Prastiwi. "Profil Sheila Dara, Pemain Film Sore: Istri dari Masa Depan, Bisa Baca Sejak Usia 2 Tahun" . Kompas. 2025-07-22. Aksès 2026-01-14.  Salèrana ampon ngaollè pan-saponapan penghargaan sareng nominasi, sala sèttongna tamaso' ḍuwâ' Piala Citra.

 Riwâyât Oḍi'na 
Kaoḍi'ân awwâlna sareng pamolangna salèrana tamaso' ana' lu-ghâllu ḍâri ḍuwâ' satarètanan tor ana' ḍâri Rasjwardi Tanjung sè asalna ḍâri Minang sareng Linda Melinda sè katoronan Sondhâ. Salèrana ngaghunghè sèttong alè' lakè' sè asmana Muhammad Faishal.

Salèrana asakola SMA è SMA Negeri 8 Jakarta tor mamarè kuliana è Fakultas Èlmo Sosial sareng Èlmo Politik Universitas Inḍonèsia kalabân mondhut jurusân Èlmo Komunikasi.

 Karèr 
Salèrana ngawwâllè karèrna kalabân dhâddhi sala sèttong duta McKids tor agabung ḍâlem Trio Arvaby è taon 2000, sarra makalowar sèttong album na'kana' è bâbâna naungan McDonald's Inḍonèsia. Salèrana dhâddhi sala sèttong palakon ḍâlem sinètron lu-ghâlluna sè ajuḍul Bidhâddhârè è taon 2001. Salaèn ka'rowa, salèrana jhughân anyanyè theme song serial Crayon Shin-can sareng Hamtaro kalabân ngagghuy bhâsa Inḍonèsia.

Saampona lulus ḍâri Sakola SD è taon 2004, salèrana mèlè kaangghuy ambu ghâllu ḍâri ḍunia hiburân sopajâ bisa fokus ka sakolaânna. Karana kettatdhâ atoran è bâkto salèrana asakola è SMA Negeri 8 Jakarta, salèrana coma amaèn samacâmma FTV tor acara è tèlèvisi nalèkana totopan sakola'an. Maskè ènga' ka'rowa, nalèkana asakola SMA, Sheila èkontrak sareng perusahaan rekkaman Infinity Records tor makalowar album sè ajuḍul Cinta sè Èlarang è taon 2008 kalabân makalowar laghu sè ngaghunghè juḍul sami sè ècèptaaghè sareng Dewiq. Kamampowanna Sheila ḍâlem amaèn piano jhughân dhâddhi sabâb salèrana èdhabuaghè dhâddhi pianis è ḍâlem pan-saponapan parlo è tèlèvisi, akadhi Senandung Cinta Yovie Widianto sareng Kevin Aprillio.

Nalèkana nerrosaghi pamolangna è Universitas Inḍonèsia z salèrana agabung ka ḍâlem lebel WannaB Music Production tor makalowar sèttong album asareng kanca sè sèttong lebel sè anyama Nikki kalabân juḍul Nikki VS Sheila.

Salèrana narèma Piala Citra lu-ghâlluna bâgiyân Palakon Pendukung Binè' Palèng Saè è Fèstival Filem Inḍonèsia 2024.

 Sombher